## dachser_inteligent_logistics

Tlačová správa V Bratislave, 27. 6. 2019

**Dachser Air & Sea Logistics spúšťa svoje služby vo Švédsku**

**Dachser Air & Sea Logistics vstupuje na švédsky trh a otvára pobočku pre leteckú a námornú nákladnú prepravu v Göteborgu.**

*„Dachser Air & Sea Logistics Švédsko je pre nás ďalšou investíciou do našej celosvetovej siete leteckej a námornej nákladnej prepravy, ale aj spôsob, ako si upevniť pozíciu na škandinávskom trhu,“* hovorí Jochen Müller, COO, Air & Sea Logistics. Do tejto chvíle mal Dachser pobočky pre leteckú a námornú prepravu v Dánsku a Fínsku. *„Vďaka novej pobočke v Göteborgu môžeme aj našim švédskym zákazníkom ponúknuť cestu na celosvetový trh prostredníctvom Dachser,“* dodáva Müller. Portfólio ponúkaných služieb zahŕňa všetku leteckú, námornú i pozemnú prepravu vo svete a taktiež preclenie tovaru a jeho skladovanie.

Na novej pobočke v Göteborgu zamestnáva Dachser osem ľudí a do budúcnosti tu plánuje mať 20 odborníkov na leteckú a námornú dopravu. Göteborg je druhé najväčšie švédske mesto a zároveň najväčší exportný prístav v severnej Európe. Mesto je napojené na európsku diaľničnú sieť a leží priamo na jednej z najdôležitejších severojužných spojníc medzi Švédskom a Nórskom.

V spolupráci so švédskou organizáciou pozemnej dopravy, ktorá má vo Švédsku štyri pobočky, môže teraz Dachser ponúknuť jej súčasným aj potenciálnym klientom kompletné portfólio logistických služieb.

Anna Bergdahl, riaditeľka novej pobočky pre leteckú a námornú prepravu vo Švédsku, je skúsenou manažérkou logistiky. „*Z dlhodobého hľadiska posilní prepojenie s pozemnou prepravou našu pozíciu silného poskytovateľa logistických služieb v oblasti Škandinávie a umožní nám poskytovať našim zákazníkom komplexné služby,“* hovorí Bergdahl, Country Manager, Dachser Air & Sea Logistics Sweden.

Dachser Air & Sea Logistics otvoril v roku 2018 pobočku už v dánskom Kolding. V Dánsku má Dachser Air & Sea Logistics pobočky v Kodani a Kolding, vo Fínsku v Helsinkách a na ďalších troch miestach.

**Základné informácie o spoločnosti DACHSER Slovakia a. s.**

História spoločnosti DACHSER sa začína v roku 1995, kedy bola založená spoločnosť Lindbergh Air Freight, s.r.o. Zameranie aktivity spoločnosti v prvom roku bolo v poskytovaní kompletných zasielateľských služieb pri preprave leteckých zásielok. Následne po predložení požiadaviek od zákazníkov sa aktivity rozvinuli aj na poskytovanie námornej a pozemnej prepravy. V roku 2004 sa spoločnosť stáva súčasťou nemeckej logistickej spoločnosti DACHSER a až do roku 2009 vystupuje na trhu pod menom LINDBERGH & DACHSER a. s. Od 1. 1. 2010 spoločnosť pôsobí na trhu pod obchodným menom DACHSER Slovakia a. s. Premenovaním bol zavŕšený integračný proces spoločnosti do celosvetovej siete koncernu DACHSER. V súčasnosti má DACHSER na Slovensku 5 pobočiek, v ktorých pracuje pres 200 zamestnancov.

**Základné informácie o skupine DACHSER**

Rodinná spoločnosť DACHSER so sídlom v nemeckom Kemptene je popredným európskym poskytovateľom logistických služieb. DACHSER poskytuje komplexnú prepravnú logistiku, skladovanie a individuálne zákaznícke služby v troch obchodných oblastiach: DACHSER European Logistics, DACHSER Food Logistics a DACHSER Air & Sea Logistics. Ponuku dopĺňajú ďalšie služby ako kontraktná logistika, konzultácie a poradenstvo a špecifické riešenia prispôsobené na mieru jednotlivým odvetviam. Vďaka komplexnej dopravnej sieti ako v Európe, tak i v zámorí a informačným technológiám, ktoré sú plne integrované do všetkých systémov, poskytuje DACHSER inteligentné logistické riešenia po celom svete. V súčasnosti zamestnáva zhruba 30 600 ľudí v 399 po celom svete. Za rok 2018 zrealizoval cca 83,7 miliónov zásielok s hmotnosťou 41,3 miliónov ton. Celkový obrat koncernu DACHSER v roku 2018 predstavoval 5,6 miliárd eur. Pre viac informácií navštívte [www.dachser.sk](http://www.dachser.sk).

Pre viac informácií prosím kontaktujte:

**Crest Communications a. s.**

Anna Palfiová

PR manager

Tel.: +421 903 664 575

E-mail: anka.palfiova@gmail.com

**DACHSER Slovakia a.s**.

Martin Štiglinc

Sales Manager European Logistics

Tel.: +421 2 6929 6180

Fax: +421 2 6929 6197

E-mail: martin.stiglinc@dachser.com

www.dachser.sk